Trods lange forhandlinger imellem Karim Zaza og AaB, er det endnu ikke lykkedes parterne at nå til enighed om en ny kontrakt. Karim Zazas kontrakt med de danske mestre udløber til sommer, og parterne har haft svært ved at blive enige. Nu ser det dog ud til, at der sker noget. Zaza har igen været på besøg hos Lynge Jakobsen  og er blevet tilbudt en ny aftale. - I mine øjne er det kun små detaljer, der skiller os. Jeg er sikker på vi bliver enige, og jeg regner med en forlængelse snart, siger Karim Zaza til TV 2 Sporten. Det skriver bold.dk.
AaB's keeper Karim Zaza tygger på ny kontrakt med AaB, men enigheden har været længe undervejs.